KLUBBENS LOGO

BEREDSKAPSPLAN xxxx KLATREKLUBB

Håndtering og oppfølging av ulykker

Innholdsfortegnelse

[1 Om xxx klatreklubb 3](#_Toc161910046)

[1.1 Overordnet mål for beredskap 3](#_Toc161910047)

[1.2 Organisasjon 3](#_Toc161910048)

[1.3 Ledelse og ansvar 3](#_Toc161910049)

[Ledelse 3](#_Toc161910050)

[Ansvar 3](#_Toc161910051)

[1.4 Opplæring og oppfølging av kompetanse 4](#_Toc161910052)

[1.5 Varslingsplan og kommunikasjon 4](#_Toc161910053)

[1.6 Mediakontakt og informasjon utad 4](#_Toc161910054)

[Generelle retningslinjer for uttalelser til media og andre eksterne parter 4](#_Toc161910055)

[2 Håndtering av ulykker 5](#_Toc161910056)

[2.1 Akuttfase 5](#_Toc161910057)

[Sikre skadestedet 5](#_Toc161910058)

[Varsling 5](#_Toc161910059)

[Organisering av ressurser 6](#_Toc161910060)

[Førstehjelp 6](#_Toc161910061)

[Sikre skadested og dokumentasjon 6](#_Toc161910062)

[2.2 Umiddelbart etter 6](#_Toc161910063)

[Ta hånd om involverte 6](#_Toc161910064)

[Varsle internt 6](#_Toc161910065)

[Debrief 6](#_Toc161910066)

[Pårørende 7](#_Toc161910067)

[Avklaring, hjemtransport 7](#_Toc161910068)

[2.3 Senere oppfølging 7](#_Toc161910069)

[Oppfølging av tilskadekomne og andre berørte 7](#_Toc161910070)

[Forsikringssaker 7](#_Toc161910071)

[2.4 Rapportering og undersøkelser 7](#_Toc161910072)

# Om xxx klatreklubb

Navn på klubb:

HMS- mål:

Antall medlemmer og type organisert aktivitet

## Overordnet mål for beredskap

Sørge for at XX klatreklubb som organisasjon, samt personer ansatt i eller tilknyttet XXXX klatreklubb, kan håndtere ulykker og krisesituasjoner i tilknytning til klubb.

Videre at beredskapen sikrer at involverte, pårørende og andre berørte blir så effektivt og godt tatt hånd om som mulig dersom oppfølgende tiltak skal bidra til å unngå at ulykkeshendelser skjer igjen, og til å formidle dekkende og saklig informasjon i klatresikkerhetens interesse.

## Organisasjon

Lim inn det som er I HMS- planen

## Ledelse og ansvar

### Ledelse

Klubbens kriseledelse består av:

* Styreleder i klubb
* Sikkerhetsansvarlig i klubb
* Andre?

Kriseledelse etableres av styreleder i klubb

Har dere behov for støtte kan Norges klatreforbund bidra (tabellen under er gyldig per 21.03.2024)

Ledelse NKF:

|  |  |  |  |
| --- | --- | --- | --- |
| **Funksjon** | **Navn** | **Telefon** | **E-post** |
| Generalsekretær\* | Johanna Solberg | +47 41 25 66 96 | johanna.solberg@klatring.no |
| Sikkerhetsansvarlig styret\* | Odd Magne Øgreid | +47 976 92 749 | sikkerhet@klatring.no |
| President | Stein Tronstad | +47 909 34 419 | stein.tronstad@npolar.no |
| Visepresident | Kristoffer Gudmundsen | +47 93210259 | amundrod@gmail.com |
| Sikkerhetsansvarlig adm | Kjersti Gausvik | +47 97159466 | kjersti.gausvik@klatring.no |

\*President NKF er forbundets øverste leder, men i beredskapsøyemed er det generalsekretær og sikkerhetsansvarlig i styret som praktisk er første/øverste instans.

### Ansvar

Det er klubbstyret som har det overordnede ansvaret for etablering og drift av beredskap i XXX klatreklubb.

Hver enkelt leder/hovedansvarlig for arrangementer og aktiviteter har et ansvar for beredskap i forkant og handling underveis.

## Opplæring og oppfølging av kompetanse

Ansvar: Styreleder i klubb

Grunnleggende opplæring skal gis alle frivillige og oppdragstakere i xxx klatreklubb. Som et minimum skal en har rett kompetanse i forhold til aktiviteten, lest og forstått risikoanalyse og sikkerhetsinstruks. Dette loggføres.

## Varslingsplan og kommunikasjon

I første omgang varsles alltid nødetater ved alvorlige hendelser – dersom det er nødvendig. Deretter varsles styreleder i xxx klatreklubb. Listen følges synkende, det vil si at man søker å nå neste på listen om ikke forrige nås. Når første person i ledelsen er kontaktet, overtar denne varslingsansvaret.

Nødetater:

|  |  |
| --- | --- |
| **Norge** | |
| Alarmsentral | 113 |
| Politi | 112 |
| Brannvesen | 110 |
| **Europa** | |
| Nødnummer | 112 |

Ledelse i klubb:

|  |  |  |  |
| --- | --- | --- | --- |
| Funksjon | Navn | Telefon | E-post |
| Styreleder |  |  |  |
| Sikkerhetsansvarlig |  |  |  |
|  |  |  |  |
|  |  |  |  |

## Mediakontakt og informasjon utad

**Ansvarlig**: Styreleder

Ved alvorlige hendelser har allmennheten krav på presis og dekkende informasjon om det som skjedde. Pressen utfører et viktig arbeid som skal respekteres. Samtidig er det viktig å unngå spekulasjoner, av hensyn til både pårørende og involverte. Det er også viktig å beskytte de involverte mot pågående journalister, ikke minst fordi uttalelser i en akuttfase kan bli preget av sterke følelser, slik at de blir misvisende og leder til uberettigete spekulasjoner.

Hvis pressen er til stede når ulykken inntreffer eller kommer til stedet før situasjonen er avklart, bør arrangementslederen være tilgjengelig for å gi informasjon. Hvis mulig skal det avklares med styreleder hvilken informasjon som kan gis og når den skal gis. Gi pressen tydelig beskjed om når og hvordan dette vil skje, særlig hvis det gjelder en situasjon som kan utvikle seg over tid.

Følg retningslinjene nedenfor.

### Generelle retningslinjer for uttalelser til media og andre eksterne parter

* I en akuttfase gis ekstern informasjon bare etter avtale med politi/innsatsleder. Oppgi aldri navn på involverte, tilskadekomne eller omkomne. Dette er politiets ansvar
* Uttalelser til media gis som hovedregel av styreleder i klubb. Hvis hensiktsmessig kan andre uttale seg etter avklaring med en av disse
* Hensikten med uttalelser til media er å få ut presis og dekkende informasjon til allmennheten: Erkjenn og referer sakens fakta så langt de er sikre. Unngå enhver form for spekulasjon. Vis eventuelt til senere undersøkelser
* Unngå enhver vurdering av skyld og ansvar
* Vær klar over at journalister sjelden har fagkunnskap; unngå vanskelige faguttrykk og kompliserte detaljer som kan forvirre framstillingen
* Forklar hvorfor dersom et spørsmål ikke kan eller bør besvares
* Sett hendelsen i perspektiv: ulykkessituasjonen generelt, alminnelige prosedyrer og sikkerhetstiltak under klatring, krav til fagkunnskap, metoder og utstyr

Særlig ved spørsmål om interne konsekvenser og oppfølging: Vis gjerne til NKFs generelle arbeid for klatresikkerhet og hvordan vi løpende samler informasjon om ulykker og nestenulykker i forebyggende hensikt.

Be om sitatsjekk (og husk at det bare er sitater som kan kreves sjekket, ikke journalistens framstilling for øvrig).

# Håndtering av ulykker

## Akuttfase

**Ansvarlig**: Tilstedeværende arrangementsleder/instruktør

### Sikre skadestedet

Sørg for at situasjonen ikke forverrer seg og at eventuell fare for skade på flere personer blir avverget.

Ved ulykker i fjellet kan det være krevende å skaffe seg oversikt over hva som har skjedd og tilstanden til de involverte. Det første og viktigste hensynet er å forsikre seg om at andre tilstedeværende er trygge og befinner seg på et sikkert sted. Vurder objektive farer (skred, steinsprang, vær). Hvis ulykken har skjedd oppe i fjellveggen, kan tilskadekomne måtte omplasseres til et sted der førstehjelp kan gis og tilstanden stabiliseres (improvisert redning).

### Varsling

Hvis behov for ambulanse: Ring 113 (AMK, Akuttmedisinsk kommunikasjonssentral)

Hvis behov for redningsaksjon: Ring 112 (Politiet, evt lokal redningssentral)

Ring nødtelefonen så snart som mulig når situasjonen krever det (NB! Det er aldri feil å be om hjelp som viser seg ikke behøves – er du i det minste tvil om du trenger assistanse, be om ressurser!).

Gi nøyaktig informasjon om hvem du er, hva som har skjedd, hvor det har skjedd, personer som er berørt og hvilken assistanse som kreves etter din vurdering. Be spesifikt om alpin redningsgruppe hvis tilskadekommet befinner seg i terreng som krever sikring. Sørg for å være tilgjengelig for oppringning fra hjelpemannskapet, eller gi klar beskjed hvis dette ikke er mulig.

Ambulanse tilkalles dersom en tilskadekommet befinner seg på et tilgjengelig sted og har behov for assistert evakuering til videre behandling.

Redning iverksettes dersom ulykken har skjedd i uveisomt terreng der ambulanse ikke kan komme til. Politiet skal i alle tilfeller varsles ved alvorlige personskader eller dødsfall.

Hvis telefonvarsling ikke er mulig, må en eller flere personer, avhengig av terrenget, sendes etter hjelp. Avtal nøyaktig hvordan hendelsen skal varsles. Sørg for at tilskadekomne ikke etterlates alene. Planlegg før avmarsj, fordel nødvendig utstyr og sikre kommunikasjonslinjene. Merk skadestedet tydelig for redningsmannskaper og eventuell helikopterevakuering.

### Organisering av ressurser

Organiser tilstedeværende ressurser og fordel konkrete oppgaver på utpekte personer.

### Førstehjelp

Gi nødvendig førstehjelp til den/de tilskadekomne. Mobiliser tilstedeværende ressurspersoner til hjelp hvis det er mulig og nødvendig.

### Sikre skadested og dokumentasjon

Prioriter hensynet til tilskadekomne, og sørg for at det til enhver tid er personer tilgjengelige til å passe på vedkommende. Om nødvendig gis vedholdende førstehjelpsinnsats og beskyttelse mot varmetap. Ved ulykker utendørs må aldri en tilskadekommet forlates alene uten at det er tvingende nødvendig. Ved ulykker innendørs og på beferdete steder bør skadestedet sperres av slik at tilskadekomne og hjelpere får nødvendig ro. Hvis tilskuere, media og andre ikke-involverte er tilstede, skal disse henvises til et annet lokale eller område utenfor skadestedet for videre informasjon.

Utendørs må videre tiltak vurderes etter hvordan situasjonen kan ventes å utvikle seg. Sørg om nødvendig for ly for vær, vind og ytre farer.

Sett gjerne en person til å notere tidspunkter og hendelsesforløp hvis det finnes kapasitet igjen til dette når de prioriterte oppgavene (sikring, førstehjelp, varsling) er tatt hånd om.

## Umiddelbart etter

**Ansvarlig**: Tilstedeværende arrangementsleder/instruktør, inntil styreleder kan komme inn med bistand.

### Ta hånd om involverte

Så fort ulykkessituasjonen er avklart, bør alle involverte og tilstedeværende samles og gis klar og tydelig informasjon om hva som vil skje videre med selve arrangementet og om videre oppfølging av berørte. Informer spesielt om eventuell debrief og om håndtering av pårørende, presse og andre utenforstående.

Hvis forholdene tilsier det, kan en første debrief gjennomføres på stedet.

### Varsle internt

Ved alle ulykker som medfører alvorlig skade på person eller materiell, eller nestenulykker som kunne hatt slikt utfall, skal styreleder varsles så snart som overhodet mulig. Styreleder skal i sin tur varsle sikkerhetsansvarlig, og vil dessuten ta et overordnet ansvar for videre oppfølging fra XXXX klatreklubb sin side.

### Debrief

Så snart som mulig etter hendelsen skal det gjennomføres en felles debrief for alle som var tilstede da ulykken inntraff, eller så mange som mulig av dem. Ved alvorlige ulykker er det svært viktig at dette skjer før noen forlater stedet. Debriefen skal gjennomføres på et sted der gruppen kan snakke uforstyrret. Sett av rikelig med tid, og legg vekt på å lytte og lede.

Hensikten med en debrief er å la alle få dele sine inntrykk etter hendelsen og å etablere en felles oppfatning av hva som skjedde, basert på tilgjengelig informasjon. Vær nøye med å presisere at senere informasjon og eventuell etterforskning kan resultere i et annet situasjonsbilde. Gjør også rede for håndtering av presse og pårørende, og videre informasjonsflyt. Identifiser gjerne en talsperson for den berørte gruppen.

Ved spesielt alvorlige hendelser bør videre oppfølging avtales. Forbered også gruppen på at det kan komme følelsesmessige reaksjoner i ettertid. Innkall om ønskelig kommunale eller andre offentlige ressurser til bistand. Forklar at gruppen selv vil være den viktigste ressursen for hverandre i tiden som følger.

### Pårørende

Ved alvorlige ulykker vil, og skal, politiet ta ansvar for første kontakt med pårørende til tilskadekomne, evt omkomne. I en senere fase kan det ofte bli behov for mer detaljert informasjon til pårørende, og saklig faktainformasjon fra ansvarlig instruktør kan vise seg svært velkommen og nyttig. Om og i hvilket omfang slik informasjon bør gis, avklares med generalsekretæren eller sikkerhetsansvarlige og i samråd med politiet og/eller det offentlige hjelpeapparatet.

Ved mindre alvorlige ulykker der politiet ikke er involvert, skal styreleder påse at pårørende blir informert så snart som mulig, gjerne av de berørte selv.

### Avklaring, hjemtransport

Ethvert arrangement skal avbrytes dersom det inntreffer dødsfall eller ulykker med livstruende skader, slik at alle ressurser kan settes inn i nødvendig oppfølging av ulykken. Ved mindre alvorlige ulykker vurderes arrangementets videre gang i samråd mellom arrangementsleder og generalsekretær.

Dersom arrangementet må avbrytes, skal tiltak som videre informasjon til deltakere og tilstedeværende, hjemtransport og andre avviklingstiltak koordineres av generalsekretæren.

## Senere oppfølging

**Ansvarlig**: Styreleder

### Oppfølging av tilskadekomne og andre berørte

Alle involverte skal gis et kontaktpunkt de kan henvende seg til ved senere behov. Det skal gis informasjon om videre oppfølging fra klubben sin side i form av rapportering, nærmere undersøkelser og formidling av resultatene fra slike.

Videre oppfølging av enkeltpersoner – tilskadekomne eller pårørende – må vurderes i hvert enkelt tilfelle. Avhengig av situasjonen kan dette være tiltak som blomster eller besøk på sykehus, oppmerksomhet ved begravelser, senere støttetiltak eller annet. Vis medmenneskelighet!

Intern debrief/oppfølging av arrangementsansvarlig som er tilknyttet klatreklubb forestås av styreleder.

### Forsikringssaker

Hvis involverte omfattes av NKFs forsikringsordninger, skal administrasjonen være behjelpelig med å fremme krav. I andre tilfeller kan administrasjonen være behjelpelig med å framskaffe nødvendig dokumentasjon.

## Rapportering og undersøkelser

**Ansvarlig**: Arrangementsleder og sikkerhetsansvarlig

Alle ulykker og nestenulykker med potensiale for alvorlig personskade eller tap av liv skal rapporteres til NKFs ulykkesdatabase. Arrangementslederen skal sørge for at dette skjer. I mer alvorlige tilfeller vil NKFs sikkerhetsansvarlige sette i verk grundigere undersøkelser. Ved dødsfall eller alvorlige personskader, vil normalt politiet vurdere om det skal igangsettes etterforskning. I så fall gis politiet all nødvendig bistand.

Undersøkelser fra NKFs side vil aldri ha til hensikt å vurdere skyldspørsmål. Formålet skal være å fremskaffe fakta og å avdekke årsaksforholdene, dels som grunnlag for å forebygge nye ulykker og dels for å hjelpe involverte og pårørende med å skaffe seg klarhet i hva som skjedde. En hensikt kan også være videre oppfølging i et berørt klubbmiljø.